Budapest Főváros XIV. Zugló Önkormányzata
Polgármester
Nyilvános ülésen tárgyalandó!
Szám: 123-440/2020.



Napirend száma:

Képviselő-testület 
2020. augusztus 26-i rendkívüli ülésére



Tisztelt Képviselő-testület!

Tárgy: Javaslat az ÉLESS-SZÍN Alkotó- és Előadóművészeti Közhasznú Nonprofit Korlátolt Felelősségű Társaság és Zugló Önkormányzata közötti Közszolgáltatási szerződés megkötésére


I. Előzmények_______________________________________________________________

Az ÉLESS-SZÍN Alkotó- és Előadóművészeti Közhasznú Nonprofit Korlátolt Felelősségű Társaság és Zugló Önkormányzata között 2012. szeptember 1. és 2015. augusztus 31. között, valamint 2015. szeptember 1. és 2019. augusztus 31. között fennálló közszolgáltatási szerződés mindkét fél közös megelégedésére teljesült, az ÉLESS-SZÍN immár kilencedik éve fontos szerepet vállal a kőszínházzal és állandó társulattal nem rendelkező Zugló lakóinak színvonalas szórakoztatásában, zuglói játszóhelyeken, a meghatározott előadásszámokat teljesítve. A 2019. október 13-án lezajlott önkormányzati választás után mindkét fél kinyilvánította a tartalmas együttműködés folytatására irányuló szándékát, amely a 2012. szeptemberében elindult együttműködés szerves folytatása, és amelynek célja további színvonalas szórakoztatás biztosítása Zugló lakóinak. 

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.


II. Vélemények______________________________________________________________

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Főosztály véleménye: Pénzügyi szempontból észrevételt nem tesz.


III. Bizottsági vélemények

Az előterjesztést a Jogi és Ügyrendi Bizottság és a Gazdasági Bizottság tárgyalja.


IV. Döntési javaslat
Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1. mellékletét képező …../2020. (… …) önkormányzati határozati javaslatot.

A döntési javaslat elfogadása Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel.


Budapest, 2020. augusztus 14.


	Horváth Csaba
polgármester

Mellékletek felsorolása: 
1. melléklet: Határozati javaslat
2. melléklet: Közszolgáltatási szerződés tervezete


A melléklet elektronikusan elérhető a www.govcenter.hu felületen.

Az előterjesztést készítette:
Murányi Marcell




1. melléklet a 123-440/2020. előterjesztéshez


1. határozati javaslat

Budapest Főváros XIV. Kerület Zugló Önkormányzat Képviselő-testülete
..../2020. (… …) önkormányzati határozata
az ÉLESS-SZÍN Alkotó- és Előadóművészeti Közhasznú Nonprofit Korlátolt Felelősségű Társaság és Zugló Önkormányzata közötti Közszolgáltatási szerződés elfogadásáról

Budapest Főváros XIV. Kerület Zugló Önkormányzat Képviselő-testülete úgy dönt, hogy elfogadja az ÉLESS-SZÍN Alkotó- és Előadóművészeti Közhasznú Nonprofit Korlátolt Felelősségű Társaság Közszolgáltatási szerződését a 2. mellékletben foglalt tartalommal és felkéri a polgármestert annak aláírására. A képviselő-testület felkéri a Polgármestert a fedezet biztosítására.

Határidő: 	2020. szeptember 1.
Felelős: 	Horváth Csaba polgármester (Polgármesteri Kabinet)

